COMPONENŢA DOSARULUI ACTIVITĂŢII
A. FIŞA ACTIVITĂŢII:  „POVESTEA SATULUI ROMANESC”
Numele şi adresa unităţii de învăţământ aplicante:
SCOALA GIMNAZIALA „HOREA, CLOSCA SI CRISAN” BRAD
Nivelul de învăţământ: 

PRIMAR - GIMNAZIAL
Număr elevi din şcoală: 619
Numărul cadrelor didactice din şcoală: 35
Coordonatorul activităţii: (nume, prenume, funcţie, date de contact)
DIOANCA TELCA , CONSILIER EDUCATIV , telcadioanca@yahoo.com / O755102039
1. Titlul activităţii: POVESTEA SATULUI ROMANESC

2. Domeniul în care se încadrează activitatea: Cultural-artistic
3. Scopul activităţii: 

Scopul acestui proiect este acela de a oferi copiilor o educatie in sprijinul valorilor traditionale a caror cunoastere este necesara pentru identificarea noastra ca popor si ca natiune , in aceasta era a globalizarii.

4. Obiectivele educaţionale ale activităţii: 

a) privind copiii implicaţi în proiect
- Trezirea interesului pentru tradiţiile neamului, pentru folclorul românesc

- Descoperirea elementelor de folclor caracteristice unor  zone reprezentative ale

ţării

- Cunoaşterea valorilor nationale, fara de care am fi mai saraci
-  Cultivarea respectului şi dragostei faţă de folclor

b) privind cadrele didactice

- Implicarea cadrelor didactice în acţiuni menite să-i ajute pe elevi să descopere

trăsăturile specifice folclorului românesc

- promovarea unor metode şi tehnici de lucru cu copiii menite să le cultive interesul faţă de tradiţiile neamului (atât în activităţi şcolare cât şi extraşcolare)

c) pentru părinţi 
- conştientizarea părinţilor   cu privire la importanţa păstrării şi transmiterii tradiţiilor neamului nostru, a folclorului românesc

2. creşterea implicării în acţiunile promovate de şcoală prin sprijinul acordat copiilor şi cadrelor în achiziţionarea de costume şi accesorii tradiţionale, în desfăşurarea

spectacolelor, în organizarea de întâlniri cu elevii pe teme legate de tradiţiile locurilor

natale
5. Elevi participanţi: (numărul total de participanţi, procent de participanţi din numărul total de elevi din grupul ţintă)
· Cls.a IIIa B -27
· Clsa IVa C – 24

· Cls.a Va A – 21

· Cls. aVIIa B – 23

· Cls.a VIIIA B – 29

· Cls.a VIIIa C – 17

Procentul de participare a fost de 95% .

6. Durata şi locul desfăşurării activităţii: 

· 6- 10 aprilie
· Scoala Gimnaziala „ Horea, Closca si Crisan”

· Muzeul de etnografie ( Brad si Cluj)

· Maramures (excursie tematica)

7. Descrierea activităţii. Descrieți, pe scurt, activitatea, în cel mult 5-10 rânduri, menționând elementele de succes ale acesteia (conținut, metodele, sarcini de lucru, caracter interdisciplinar, parteneriate etc.):
Activitatea a fost una complexa, implicand un numar mare de elevi si cadre didactice. Au fost alese zonele din tara care urmau a fi studiate si apoi s-au stabilit sarcinile de lucru: elevii mai mici au realizat expozitii cu unelte vechi, gasite in gospodariile bunicilor la tara si au invatat cateva dansuri populare; elevii de clasa a Va au organizat o sezatoare, au prezentat obiceiuri si traditii din zona Tarii Zarandului; elevii cls. a VII a  B au realizat minidictionare de regionalisme , folosindu-le apoi pentru a redacta enunturi in graiul specific Moldovei, Maramuresului, Olteniei si Ardealului; tot ei, organizati in grupe, au realizat PPT –uri pentru cele patru regiuni , prezentand colegilor lor costume populare specifice, obiceiuri, traditii etc. Elevii claselor a VIIIa au participat la o excursie tematica in Maramures si muzeul etnografic din Cluj, iar la intoarcere au realizat reportaje, albume foto; elevii clasei a VIIIa C au pregatit o masa cu produse traditionale pentru Paste.
8. Descrierea rezultatelor obţinute în urma activităţii:

      Elevii au constientizat importanţa cunoaşterii si pastrarii valorilor spirituale ale poporului nostru .
9. Precizaţi dacă elevii/profesorii/părinţii si-au manifestat dorinţa de continuare a acestei activităţi şi modalitatea în care puteţi asigura acest lucru:
Proiectul in sine a aparut ca urmare a dorintei elevilor, parintilor si profesorilor de a continua activitati desfasurate la nivel de clasa legate de aceasta tema.  Vom reactiva grupul de dansuri populare care ar putea participa la serbari scolare; excursii tematice in locuri in care traditiile si specificul romanesc este bine conservat; realizarea de expozitii si alte activitati pe care elevii le vor propune.
10.  Motivaţia propunerii activităţii ca fiind cea mai…(maximum ½ pagini): argumente ale cadrelor didactice, ale elevilor, ale părinţilor.
     Este o activitate complexa  pentru că implică elevii  în activităţi de cercetare si cunoastere ;A fost o activitate cu caracter interdisciplinar ( profesori de invatamant primar, romana , muzica, tehnologie, geografie au ghidat elevii pentru a obtine rezultatele dorite). Rezultatele obtinute de catre elevi sunt pe masura asteptarilor.
B. Ataşaţi cele mai relevante mărturii ale elevilor/profesorilor/părinţilor referitoare la activitatea propusă:
„Vizita la Muzeul Etnografic al Transilvaniei şi-a lăsat amprenta în inima mea, muzeul reuşind să-mi aducă în faţa ochilor imagini din trecutul îndepărtat. La finalul turului captivant, cu toţii am ramas profund impresionţti de viaţa pe care străbunii noştrii o trăiau şi de măiestria cu care cu care îşi confecţionau bunuri care nu lipseau din gospodaria niciunui sătean. Intr-adevar, acest muzeu nu trebuie să lipsească din itinerariul vreunui turist care vrea să surprindă frumuseţile Clujului, fiind un nemaipomenit prilej de cunoaştere a valorilor culturale româneşti!” Faur Andra Maria ,cls.a VIIIa C

„ Un copil constient de radacinile sale nu se va pierde in globalizare si nu se va simti coplesit de diversitate” dna Dalia Linta – presedinte al CRP

„Pentru a proteja diversitatea culturală, este nevoie de ocrotirea identităţilor naţionale” Prof. Iuliana Mihalea

„Astăzi, când satul românesc se află într-o tranziție profundă, nostalgia după tradițiile și obiceiurile de odinioară se simte tot mai mult. De aceea, ar fi de datoria noastră morală, a dascălilor,  să conservăm aceste resturi de o inestimabilă valoare pentru istoria și cultura românească.” Prof. Adina Beciu

C. Ataşaţi „dovezi” ale activităţii (fotografii, filme, documentare, link-uri către articole din presă etc.)
Expozitie

Excursie tematica in Maramures  (Casa taraneasca, Cimitirul vesel – Sapanta)

Cimitirul Vesel-Săpânţa

    În cadrul săptămânii ”Să știi mai multe, să fii mai bun” am avut ocazia de a vizita, prin intermediul doamnei diriginte, Selagea Ramona, o zonă deosebit de pitorească – Maramureşul. Cimitirul Vesel este unul dintre locurile vizitate, care mi-a rămas  întipărit  în minte. Acesta este amplasat  în localitatea Săpânţa, din judeţul Maramureş şi se numără printre cele mai vizitate obiective turistice din România. Cimitirul reprezintă creaţia artistului Stan Ion Pătraş si datează încă din 1930. El a fost realizat la sugestia preotului greco-catolic Grigore Riţiu. 

     Legenda spune că Stan Ion Pătraş s-a inspirat din cultura dacilor în realizarea acestui cimitir unic în lume. Conform acesteia, moartea era privită de daci cu o atitudine veselă si demnă, ea fiind considerată o trecere spre altă lume  mai bună. Astfel, moartea nu era văzută ca un sfârşit tragic,  ca în zilele noastre, oferindu-le dacilor oportunitatea de a-l întâlni pe zeul suprem Zamolxe.

      Crucile cuprind, în versuri de o rară sensibilitate, poveştile oamenilor, pasiunile lor, fară ca faptele lor  să fie disimulate, ele fiind prezentate în cel mai sincer mod. 

      Acest loc îţi oferă oportunitatea de a privi dintr-o altă perspectivă moartea, iar acest lucru generează unicitatea si originalitatea locului. Cimitirul Vesel este într-adevăr un loc special din toate punctele de vedere. Cu siguranţă, este singurul cimitir care nu îţi trezeşte sentimente de tristeţe când îi treci pragul si reuşeşte să-ţi aducă zâmbetul pe buze. El este dovada vie că oamenii rămân printre noi prin faptele si realizările lor. 

      Crucile pictate într-un pastel de culori reuşesc să-ţi transmită o stare de bine şi îţi aduc bucurie, entuziasm si energie în suflet. 

       Sentimentele pe care le-am trăit în acest context au fost contradictorii. La început, m-am simţit contrariată de atitudinea celor care au creat acele mesaje, deoarece în ele nu se regăsea regretul în faţa morţii, aceasta fiind înfăţişată într-un mod neobişnuit. Treptat ,acest sentiment a fost înlocuit de bucurie, entuziasm , emoţie şi încredere, deoarece modul în care oamenii simpli reuşesc să  privească moartea cu atâta demnitate şi seninătate m-a impresionat profund, iar acest lucru  a reuşit să trezească în mine admiraţia nemărginită. 

        Cimitirul Vesel reprezintă prin particularităţile sale inedite o zonă cu un puternic impact emoţional şi recomand cu încredere acest loc oamenilor senisbili şi iubitori de frumos. Pot spune că aş repeta această experienţă ori de câte ori aş avea ocazia. 

                        Bocănici Anca


Clasa a VIII- a B

Restul „dovezilor”  activitatii se afla pe CD.






























